CELEX: E2013J0028
Language: et
Date: 2014-10-17 00:00:00
Title: Kohtu otsus, 17. oktoober 2014, kohtuasjas E-28/13 – LBI hf. vs Merrill Lynch International Ltd (Direktiivi 2001/24/EÜ artikli 30 lõige 1 – Krediidiasutuste likvideerimine – Kohaldatav õigus – Õigustoimingute tühisuse tunnustamine – Teise EMP riigi õigusega reguleeritud õigusaktid)

7.5.2015   
            
            
               ET
            
            
               Euroopa Liidu Teataja
            
            
               C 150/10
            
         KOHTU OTSUS,
   17. oktoober 2014,
   kohtuasjas E-28/13
   LBI hf. vs Merrill Lynch International Ltd
   (Direktiivi 2001/24/EÜ artikli 30 lõige 1 – Krediidiasutuste likvideerimine – Kohaldatav õigus – Õigustoimingute tühisuse tunnustamine – Teise EMP riigi õigusega reguleeritud õigusaktid)
   (2015/C 150/10)
   Kohtuasjas E-28/13: LBI hf. vs Merrill Lynch International Ltd on Reykjavíki ringkonnakohus (Héraðsdómur Reykjavíkur) järelevalveameti ja kohtu asutamise kohta sõlmitud EFTA riikide lepingu artikli 34 alusel esitanud kohtule TAOTLUSE, mis käsitleb Euroopa Parlamendi ja nõukogu direktiivi 2001/24/EÜ (krediidiasutuste saneerimise ja likvideerimise kohta) artikli 30 lõike 1 tõlgendamist. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 17. oktoobril 2014 otsuse, mille resolutiivosa on järgmine:
   
               1.
            
            
               Euroopa Parlamendi ja nõukogu direktiivi 2001/24/EÜ (krediidiasutuste saneerimise ja likvideerimise kohta) artikli 30 lõikes 1 kasutatud väljend „õigustoimingute tühisuse tunnustamine” viitab pankrotiõiguses ka lepingu tühistamisele selliste tehingu tühistamist reguleerivate õigusnormide alusel nagu näiteks Islandi pankrotiseaduse nr 21/1991 XX peatükis sisalduvad õigusnormid.
            
         
               2.
            
            
               Direktiivi 2001/24/EÜ artikli 30 lõike 1 teise lõigu kohaselt peab kasu saanud isik tõendama, et kõiki võlausaldajaid kahjustavat õigustoimingut ei ole kas materiaal- või menetlusõiguslikel põhjustel, kõnealust õigustoimingut reguleeriva seaduse kohaselt võimalik vaidlustada või ei ole seda võimalik enam vaidlustada.
               Sooritada tuleb kõnealuse konkreetse õigustoimingu hindamine. Isegi kui õigustoimingut saab põhimõtteliselt seda reguleeriva EMP riigi õiguse kohaselt vaidlustada, piisab kasu saanud isiku tõendusest, et käesoleva juhtumi puhul ei ole sellise vaidlustamise nõuded täidetud.
               EMP päritoluriigi õigusnormide kohaselt tuleb hinnata, kas kasu saanud isik on tõendanud, et õigustoimingule kohaldatav õigus ei võimalda mingeid vahendeid õigustoimingu vaidlustamiseks.